Хайнрих Хайне
Защо е свела розата глава?…

Превод от немски: Димитър Стоевски, 1947

chitanka.info

Защо е свела розата глава?

Защо, възлюбена, кажи?

Защо безмълвно в росната трева

и теменужката тъжи?

Защо раздира чучулига там

със писък синия простор?

Защо, кажи, целебния балсам

лъхти на гнилост и на мор?

Защо студени слънчеви лъчи

струят сърдито над света?

Защо земята горестно мълчи

в такава гробна пустота?

Защо и аз съм болен този ден?

Защо в сърцето мрак лежи?

Защо съм, мила, толкова сломен?

Защо напусна ме, кажи?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.